રાજપીપલા: સમગ્ર રાજ્યમાં કન્યા કેળવણી-શાળા પ્રવેશોત્સવ- ૨૦૧૮ કાર્યક્રમ અંતર્ગત નર્મદા જિલ્‍લામાં આજે બીજા દિવસે શિક્ષણ, કાયદો અને ન્યાય તંત્ર, વૈદ્યાનિક અને સંસદીય બાબતો, મીઠા ઉદ્યોગ, ગૌ-સંવર્ધન અને નાગરિક ઉડ્ડયન વિભાગના મંત્રી ભૂપેન્દ્રસિંહ ચુડાસમા આજે નર્મદા જિલ્‍લાના ગરૂડેશ્વર તાલુકાનાં કારેલી ગામની પ્રાથમિક શાળા ખાતે કન્યા કેળવણી-શાળા પ્રવેશોત્સવ કાર્યક્રમમાં ઉપસ્થિત રહી ધોરણ- ૧ માં ૧૬ અને ધોરણ- ૯ માં ૨૨ વિદ્યાર્થીઓનો શાળા પ્રવેશની સાથે આંગણવાડીના ૨ ભૂલકાંઓ સહિત ૪૦ વિદ્યાર્થીઓનું નામાંકન કર્યું હતું. આ કાર્યક્રમના પ્રારંભમાં મંત્રી ચુડાસમાએ શાળાના પટાંગણમાં આવેલું સરસ્વતીના મંદિરમાં પૂજા-અર્ચના કર્યા બાદ દિપ પ્રાગટ્ય કરી કાર્યક્રમને ખુલ્લો મુક્યો હતો.